รักษาผิวไหม้แดด บรรเทาอาการเจ็บปวด ทำความเข้าใจในอันตรายของผิวไหม้แดด
ชำระล้างผิวด้วยสบู่สูตรอ่อนโยนและน้ำอุ่นหรือน้ำเย็น  คุณสามารถใช้ผ้าชุบน้ำเย็นประคบผิวตรงบริเวณที่ไหม้แดดได้เช่นกันโดยหลีกเลี่ยงการถูแรงๆ เพื่อไม่ให้เกิดการระคายเคืองบนผิวหนัง นำผ้าขนหนูชุบน้ำและวางประคบเบาๆ บนผิวหนังโดยเช็คให้แน่ใจว่าอุณหภูมิของน้ำไม่เย็นจนเกินไปเพื่อป้องกันการเกิดผลข้างเคียงต่อผิวหนังของคุณ (การสัมผัสถูกความเย็นโดยทันทีหลังผิวไหม้แดดจะชะลอกระบวนการฟื้นฟูของผิวหนังและเพิ่มโอกาสเสี่ยงที่ผิวหนังจะถูกทำลายจากความเย็นจัด)  หากผิวบริเวณที่ไหม้แดดเกิดการระคายเคือง คุณสามารถบรรเทาอาการได้โดยการหมั่นอาบน้ำเย็นบ่อยๆ (น้ำไม่ควรเย็นจัดจนเกินไป)  หลังอาบน้ำเสร็จแล้ว พยายามอย่าเช็ดตัวให้แห้งสนิทจนเกินไปเพื่อคงเหลือความชุ่มชื้นเล็กน้อยไว้ในผิวของคุณ หากผิวไหม้แดดมีอาการที่รุนแรง คุณอาจพบตุ่มพองเกิดขึ้นบนผิวหนังรวมถึงมีน้ำหนองไหลออกมาจากตุ่มพอง เพื่อป้องกันการเกิดตุ่มพอง คุณควรรักษาความสะอาดผิวบริเวณที่ไหม้แดดโดยหมั่นชำระล้างด้วยน้ำเปล่าและสบู่สูตรอ่อนโยน การเกิดตุ่มพองบนผิวหนังแสดงว่าผิวของคุณกำลังเกิดแผลไหม้ระดับที่ 2 ซึ่งมีความเสี่ยงต่อการติดเชื้อ คุณจึงควรไปพบแพทย์โดยทันทีหากมีตุ่มหนองเกิดขึ้น โดยแพทย์ของคุณจะสั่งจ่ายยาปฏิชีวนะและอาจทำการเจาะตุ่มพองให้แตกหากจำเป็น  คุณสามารถใช้ยาซิลเวอร์ซัลฟาไดอะซีนในการรักษาผิวไหม้แดดได้ ยาประเภทนี้มีคุณสมบัติเป็นยาปฏิชีวนะและมีส่วนช่วยในการป้องกันการติดเชื้อที่ผิวหนังบริเวณที่ไหม้แดด อย่างไรก็ตาม ควรหลีกเลี่ยงการใช้ยาประเภทนี้กับผิวหน้าของคุณ  การเจาะตุ่มพองให้แตกออกด้วยตัวเองเป็นการเพิ่มความเสี่ยงในการติดเชื้อต่างๆ เนื่องจากผิวหนังกำลังได้รับความเสียหาย ผิวของคุณในช่วงนี้จึงไม่สามารถป้องกันการติดเชื้อได้อย่างมีประสิทธิภาพมากนัก วิธีที่ดีที่สุดคือให้แพทย์ของคุณเป็นผู้เจาะตุ่มพองให้แตกออก เนื่องจากแพทย์จะจัดเตรียมสถานที่และอุปกรณ์ที่ปลอดเชื้อให้กับคุณ หากไม่มีแผ่นประคบเย็นสำเร็จรูป คุณสามารถใช้ผ้าขนหนูที่แช่ในน้ำเย็นจัดมาประคบตรงบริเวณที่ไหม้แดดแทนได้เช่นกัน ประคบเย็นนานประมาณ 10-15 นาทีโดยทำซ้ำหลายๆ ครั้งต่อวัน เจลว่านหางจระเข้หรือมอยเจอร์ไรเซอร์ที่มีส่วนประกอบหลังจากถั่วเหลืองจะช่วยให้ผิวบริเวณที่ไหม้แดดรู้สึกเย็นลง การวิจัยเบื้องต้นบางส่วนยืนยันว่าว่านหางจระเข้มีส่วนช่วยในการกระตุ้นให้ผิวไหม้แดดฟื้นฟูเร็วยิ่งขึ้น โดยจากผลการวิจัยพบว่าผู้ป่วยที่ใช้ว่านหางจระเข้ในรักษาผิวไหม้แดดมีอาการดีขึ้นกว่าผู้ที่ไม่ได้ใช้ว่านหางจระเข้เร็วกว่าถึง 9 วัน (โดยเฉลี่ย)  จากคำแนะนำของผู้เชี่ยวชาญทางการแพทย์ ว่านหางจระเข้เหมาะสำหรับการรักษาแผลไหม้ระดับเล็กน้อยและอาการระคายเคืองบนผิวหนัง และควรหลีกเลี่ยงการนำไปใช้กับแผลเปิด เมื่อเลือกซื้อมอยเจอร์ไรเซอร์สูตรถั่วเหลือง ควรมองหาผลิตภัณฑ์ที่มีส่วนประกอบจากธรรมชาติและออร์แกนิค อย่างเช่นผลิตภัณฑ์จากแบรนด์ Aveeno ที่สามารถหาซื้อได้ตามร้านขายยาทั่วไป ถั่วเหลืองเป็นพืชที่มีคุณสมบัติในการเพิ่มความชุ่มชื้นให้กับผิวหนัง จึงช่วยให้ผิวหนังที่ได้รับความเสียหายฟื้นฟูเร็วยิ่งขึ้น หลีกเลี่ยงการใช้โลชั่นหรือครีมที่มีส่วนประกอบของเบนโซเคนหรือลิโดเคน แม้ว่าจะใช้กันอย่างแพร่หลายในอดีต แต่ผลิตภัณฑ์เหล่านี้สามารถส่งผลให้เกิดการระคายเคืองและการแพ้บนผิวหนังได้ รวมถึงหลีกเลี่ยงการใช้ผลิตภัณฑ์จากปิโตเลียมออยล์ (หรือที่รู้จักกันในยี่ห้อวาสลีน) เนื่องจากปิโตรเลียมออยล์จะอุดตันในรูขุมขนและกักเก็บความร้อนไว้ในผิวหนัง จึงเป็นการขัดขวางกระบวนการฟื้นฟูของผิวหนังให้ช้าลงกว่าปกติ หลีกเลี่ยงการใช้โลชั่นที่มีส่วนประกอบของน้ำหอมเพื่อป้องกันไม่ให้ผิวหนังเกิดการระคายเคืองมากยิ่งขึ้น  แพทย์โดยส่วนใหญ่มักแนะนำให้ใช้เจลว่านหางจระเข้ มอยเจอร์ไรเซอร์สูตรถั่วเหลือง หรือโลชั่นสูตรโอ๊ตมีล เนื่องจากผลิตภัณฑ์เหล่านี้มีคุณสมบัติช่วยรักษาความชุ่มชื้นพร้อมทั้งมีโอกาสเสี่ยงในการเกิดการระคายเคืองที่ค่อนข้างต่ำ จึงช่วยส่งเสริมการฟื้นฟูของผิวหนังให้ดียิ่งขึ้น พยายามอาบน้ำเย็นบ่อยๆ หากคุณยังรู้สึกแสบร้อนที่ผิวหนัง โดยคุณสามารถอาบน้ำเย็นได้บ่อยครั้งตามต้องการเพื่อคงความชุ่มชื้นบนผิวหนังของคุณ การสัมผัสถูกแสงแดดอย่างต่อเนื่องในช่วงที่ผิวหนังกำลังฟื้นฟูจะทำให้ผิวหนังได้รับความเสียหายเพิ่มขึ้นจนอาจจำเป็นต้องได้รับการรักษาจากแพทย์ เนื่องจากในช่วงนี้ผิวหนังของคุณต้องการการปกป้องเป็นพิเศษ คุณจึงควรเลือกสวมใส่เสื้อผ้าที่ปกปิดผิวหนังเพื่อป้องกันไม่ให้ผิวหนังสัมผัสถูกแสงแดดหรือรังสียูวีมากเกินไป  เลือกสวมใส่เนื้อผ้าที่ไม่ก่อให้เกิดการระคายเคืองต่อผิวหนัง (พยายามหลีกเลี่ยงขนแกะหรือขนแคชเมียร์) ไม่มีเนื้อผ้าประเภทใดที่เหมาะสมเป็นพิเศษ แต่การเลือกสวมใส่เสื้อผ้าที่หลวม นุ่มสบาย และระบายอากาศได้ดี (เช่น ผ้าฝ้าย) จะช่วยให้คุณรู้สึกสบายตัวรวมถึงเพิ่มชั้นป้องกันผิวของคุณจากแสงแดด เนื่องจากผิวหน้าเป็นส่วนที่บอบบางเป็นพิเศษ คุณจึงควรสวมหมวกเพื่อป้องกันผิวหน้าของคุณจากการถูกทำลายด้วยรังสียูวีจากแสงแดด เมื่อเลือกเสื้อผ้าสำหรับสวมใส่เพื่อป้องกันแสงแดด ลองทดสอบโดยการยกเสื้อผ้าขึ้นสูงให้แสงแดดส่องผ่าน โดยเสื้อผ้าที่ช่วยป้องกันแสงแดดได้ดีจะมีแสงทะลุผ่านเพียงเล็กน้อย  หลีกเลี่ยงการออกนอกบ้านระหว่าง 10 โมงเช้าถึง 4 โมงเย็นซึ่งเป็นช่วงที่แสงแดดแรงที่สุด ผิวไหม้แดดโดยส่วนใหญ่จะหายเป็นปกติได้เองภายในเวลาเพียงไม่กี่วันหรือไม่กี่สัปดาห์ หรืออาจนานประมาณ 3 สัปดาห์หากผิวไหม้แดดรุนแรงจนเป็นแผลไหม้ระดับที่ 2 ที่เกิดพร้อมตุ่มพอง อย่างไรก็ตาม หากได้รับการดูแลรักษาอย่างถูกวิธี แผลไหม้ระดับที่ 2 ที่เกิดพร้อมตุ่มพองก็จะหายดีเร็วยิ่งขึ้น โดยทั่วไปแล้วผิวไหม้แดดจะหายดีโดยแทบไม่หลงเหลือรอยแผลเป็น ใช้ยาตามคำแนะนำที่ระบุไว้บนฉลาก  ไอบูโพรเฟน — ยาไอบูโพรเฟนมีคุณสมบัติช่วยลดการอักเสบ รอยแดง และอาการเจ็บ ขนาดการใช้ยาที่แนะนำในผู้ใหญ่สำหรับรักษาผิวไหม้แดดคือครั้งละ 400 มิลลิกรัมทุกๆ 6 ชั่วโมงหรือใช้ยาตามคำแนะนำจากแพทย์หรือที่ระบุไว้บนฉลาก อย่างไรก็ตาม ไม่แนะนำให้ใช้ยาไอบูโพรเฟนในเด็กอายุต่ำกว่า 6 เดือน  นาพรอกเซน — แพทย์ของคุณอาจสั่งจ่ายยานาพรอกเซนแทนหากยาไอบูโพรเฟนไม่เห็นผล ยานาพรอกเซนมีคุณสมบัติต้านการอักเสบและบรรเทาอาการเจ็บที่สามารถออกฤทธิ์ได้อย่างยาวนานหลังการใช้ยา คุณสามารถหาซื้อยานาพรอกเซนได้ตามร้านยาทั่วไปเนื่องจากยานาพรอกเซนจัดอยู่ในกลุ่มยาต้านการอักเสบที่ไม่ใช่สเตียรอยด์ (NSAID) จึงอาจมีผลข้างเคียงทำให้เกิดอาการไม่สบายท้องได้ กรดอะซิติกในน้ำส้มสายชูมีคุณสมบัติช่วยในการบรรเทาอาการเจ็บและคันรวมถึงการอักเสบ เพียงเทแอปเปิ้ลไซเดอร์วีนีการ์ลงในอ่างอาบน้ำที่เติมน้ำอุ่นแล้วลงแช่น้ำ หรือจะใช้สำลีจุ่มน้ำส้มสายชูแล้วนำไปเช็ดบนผิวไหม้แดดบริเวณที่รู้สึกเจ็บมากที่สุดก็ได้เช่นกัน โดยพยายามหลีกเลี่ยงการถูแรงๆ เพื่อไม่ให้เกิดการเสียดสีตรงผิวบริเวณที่ไหม้แดด วิชฮาเซลมีคุณสมบัติช่วยในการต้านการอักเสบ เพียงใช้ผ้าขนหนูหรือสำลีจุ่มวิชฮาเซลแล้วนำไปประคบบนผิวนาน 20 นาทีวันละ 3-4 ครั้งเพื่อลดอาการเจ็บและคัน การใช้วิชฮาเซลมีข้างเคียงเพียงเล็กน้อยและปลอดภัยสำหรับเด็ก ผื่นแพ้แสงแดดเป็นคำเรียกรวมๆ ของผิวไหม้แดดและปฏิกิริยาตอบสนองต่อรังสียูวีที่รุนแรง หากเริ่มเกิดตุ่มพองบนผิวหนังของคุณ แผลไหม้มีอาการเจ็บอย่างรุนแรง หรือมีไข้และอาการเหน็ดเหนื่อยหรือกระหายน้ำอย่างรุนแรงเกิดขึ้นร่วมด้วย อาการเหล่านี้อาจเป็นสัญญาณเตือนว่าภาวะผิวไหม้แดดของคุณกำลังมีอาการที่ค่อนข้างรุนแรงและเป็นอันตราย ซึ่งอาจเกิดขึ้นเนื่องจากความผิดปกติทางพันธุกรรม นอกจากนี้ อาการเหล่านี้ยังอาจมีสาเหตุเกิดจากการเผาผลาญของร่างกายที่ทำให้เกิดการขาดไนอาซินและวิตามินบี 3 สำหรับอาการทั่วไปและการรักษาเบื้องต้นนั้นได้มีการอธิบายในบทความนี้แล้ว ส่วนอาการที่รุนแรงที่จำเป็นต้องได้รับการรักษาจากแพทย์มีดังนี้  ตุ่มพอง — ผิวของคุณอาจมีอาการคันและตุ่มพองเกิดขึ้นตรงบริเวณที่สัมผัสถูกแสงแดดในปริมาณมาก ผื่น — เช่นเดียวกับตุ่มพอง ผิวของคุณอาจมีผื่นเกิดขึ้นทั้งที่มีและที่ไม่มีอาการคัน โดยผื่นที่เกิดขึ้นจะดูคล้ายคลึงกับผื่นคันเอ็คซีมา อาการบวม — ผิวของคุณอาจมีอาการเจ็บและรอยแดงเกิดขึ้นตรงบริเวณที่สัมผัสถูกแสงแดดในปริมาณมาก คลื่นไส้ มีไข้ ปวดศีรษะ และหนาวสั่น — อาการเหล่านี้อาจมีสาเหตุเกิดจากการแพ้แสงแดดและการสัมผัสถูกความร้อนในปริมาณมากเกินไป หากสังเกตเห็นอาการเหล่านี้ ให้คุณรีบไปพบแพทย์โดยทันทีเพื่อประเมินระดับความรุนแรงของภาวะผิวไหม้แดดของคุณ โรคมะเร็งผิวหนังที่พบบ่อยทั้ง 2 ชนิด ได้แก่ basal cell carcinoma และ squamous cell carcinoma มีสาเหตุโดยตรงมาจากการสัมผัสถูกแสงแดดในปริมาณมากเกินไป มักเกิดขึ้นที่บริเวณใบหน้า หู และมือ การเกิดภาวะผิวไหม้แดดติดต่อกันมากกว่า 5 ครั้งยังทำให้โอกาสเสี่ยงในการเกิดโรคมะเร็งผิวหนังที่รุนแรงที่สุดอย่างเมลาโนมาเพิ่มขึ้นเป็น 2 เท่า ยิ่งไปกว่านั้น หากภาวะผิวไหม้แดดของคุณมีอาการที่รุนแรง โอกาสเสี่ยงในการเกิดเมลาโนมาก็จะยิ่งเพิ่มสูงขึ้นอีก โรคลมแดดเกิดขึ้นเมื่อร่างกายสูญเสียการควบคุมอุณหภูมิและส่งผลให้อุณหภูมิในร่างกายเพิ่มสูงขึ้น เนื่องจากการสัมผัสถูกแสงแดดในปริมาณมากเกินเป็นสาเหตุทำให้เกิดทั้งผิวไหม้แดดและโรคลมแดด หลายๆ คนที่ประสบกับผิวไหม้แดดจึงมักเสี่ยงต่อการเป็นโรคลมแดดเช่นกัน สัญญาณหลักๆ ของโรคลมแดดมีดังนี้  ผิวหนังร้อน แดง และแห้ง ชีพจรเต้นแรงและเร็ว อุณหภูมิในร่างกายเพิ่มสูงขึ้น มีอาการคลื่นไส้หรืออาเจียน
ชำระล้างผิวบริเวณที่ไหม้แดด. ปรึกษาแพทย์หากเกิดตุ่มพองตรงบริเวณที่ไหม้แดด. ประคบเย็น. ทาเจลว่านหางจระเข้ตรงบริเวณที่ไหม้แดด. รักษาความสะอาดและความชุ่มชื้นของผิวบริเวณที่ไหม้แดด. หลีกเลี่ยงการสัมผัสถูกแสงแดดในช่วงฟื้นฟู. อดทนสักนิด. ทานยาแก้ปวด. บรรเทาอาการเจ็บด้วยน้ำส้มสายชู. ทาวิชฮาเซลเล็กน้อยตรงบริเวณที่ไหม้แดด. ไปพบแพทย์หากสงสัยว่าเกิดผื่นแพ้แสงแดด. เฝ้าระวังการเกิดโรคมะเร็งผิวหนัง. ระมัดระวังการเกิดโรคลมแดด.
https://www.wikihow.com/Treat-a-Severe-Sunburn https://www.wikihow.com/Treat-a-Severe-Sunburn https://www.wikihow.com/Treat-a-Severe-Sunburn
Treating Your Sunburn Managing the Pain Understanding the Danger of Sun Burns